b'\n_START_ARTICLE_\nGrandi\n_START_PARAGRAPH_\nGrandi (\xc5\xa1p. grandes \xe2\x80\x93 veliki) su \xc5\xa1panjolske srednjovjekovne velmo\xc5\xbee koje su dobijanjem posjeda od kralja postali najmo\xc4\x87niji plemi\xc4\x87i u dr\xc5\xbeavi. Grandi nisu pla\xc4\x87ali porez. Dr\xc5\xbeali su pla\xc4\x87eni\xc4\x8dku vojsku i vodili samostalnu politiku. Oni su sudjelovali u kortesima, stale\xc5\xa1kim skup\xc5\xa1tinama pri rje\xc5\xa1avanju va\xc5\xbenih dr\xc5\xbeavnih problema. U 16. stolje\xc4\x87u vladari apsolutisti oduzeli su grandima njihova dotada\xc5\xa1nja prava i povlastice i pretvorili ih u zavisno dvorsko plemstvo.'